google/wiki40b huggingface dataset:
Munsterbilzen

Landsbyen oppstår

Landsbyen som vokste opp rundt abbediet ble kalt Belisia Monasterii (Munsterbilzen), dette i motsetning til Beukenbilzen og Eikenbilzen, som nå er byen Bilzen, og den tidligere kommunen Eigenbilzen. I 881 ødela vikingene abbediet sammen med kirkene i Tongeren, Liège, Maastricht og Sint-Truiden. Ida av Verdun (Boulogne), som var mor til blant annet hertug Godtfred av Bouillon og Baudouin, den første kongen av Jerusalem, ble oppdratt av Munsterbilzens abbedisse. Som takk for dette ga Ida abbedissen landeiendommer i Bilzen, Riemst, Waltwilder, Martenslinde, Gellik, Eigenbilzen og Rijkhoven i 1096.

Abbediets storhetstid

I tidens løp utviklet abbediet seg, og i det 12. århundre var det et meget elitært kloster for damer av adel. Abbediet gikk da for å være et kapittel av kvinnelige kanniker med en autoritær prinsesse-abbedisse som regent. Hun hadde rett til å motta tiende og utnevne pastorer i Munsterbilzen og dessuten i sognene som tilhørte landeiendommene abbedissen hadde fått i eie av Ida av Verdun. Bortsett fra disse kirkelige rettighetene hadde hun også borgerlige og juridiske rettigheter. Hun var ikke bare «frue til Munsterbilzen», men hadde også rettighetene til landsbyene Wellen, Haccourt, Hallembaye og Kleine-Spouwen. Hun var videre prinsesse av det hellige romerske rike av den tyske nasjon og var etter egen mening eneherskerinne over disse domenene, og ansatte selv dommere og skrivere. De verdslige lovene var her de samme som i grevskapet Loon. I begynnelsen av det 14. århundre hadde klosteret en uenighet med greven av Loon i forbindelse med tienden fra kirkene i Riemst, Gellik, Assche og Genk. Det endte med at greven av Loon fikk tilkjent retten til å motta tiende fra Genk og Riemst. Fra det 17. århundre var dette herredømmet et tvistepunkt mellom Sankt-Lambertuskapittelet i Fyrstbispedømmet Liège og fyrstbiskopen og abbedissen, og etter mange prosesser erkjente hun i 1773 fyrstbiskopens suverenitet. Under den franske revolusjon ble abbediets eiendommer solgt, og kapittelet oppløst.

Nye arkeologiske funn

Under veiarbeider på N730  i juni 2006 ble et ti-talls mer enn tusen år gamle, sjeldne trestamme-graver funnet rundt Munsterbilzens kirke. Funnet av de uthulte trestammene med menneskelige levninger er unikt i Flandern.
Incheon kraftverk

Incheon kraftverk er et varmekraftverk ved Incheon i det nordvestlige Sør-Korea. Det har en installert produksjonskapasitet på 1.150 MW basert på LNG og fyringsolje. Anlegget har kombinasjonssyklus gassturbiner med 2 x 250 MW og 2 x 235 MW. Operatør er selskapet Korea Midland Power Co. Det ble utbygd 1970–1978.
Microthopus

Utbredelse

Arten lever i Australia.
Théâtre Optique

Théâtre Optique var en forestilling av levende bilder oppfunnet av franskmannen Charles-Èmile Reynaud i 1892. Dette var for øvrig tre år før brødrene Lumière viste frem sine berømte filmstriper for første gang. Apparatet som Reynaud hadde konstruert, kunne projisere tegninger på et lerret og få frem ulike bevegelser. Théâtre Optique har blitt kalt en slags tidlig tegneserie.
Petăr Petrov

Junior-EM

I 1973 vant han sølvmedaljer på 100 og 200 meter.
Buffalo Bløffs nasjonale vegg-til-vegg-show

Buffalo Bløffs nasjonale vegg-til-vegg-show var et norsk underholdningsprogram med Trond Kirkvaag, Jon Skolmen, Andreas Diesen og Anne Marit Jacobsen som ble sendt i tre episoder første gang på NRK lørdagene 9., 16. og 23. september 1972. 
De beste sketsjene fra programmet representerte, under tittelen Det internasjonale vegg-til-vegg-show , Norge i Montreux-festivalen og vant presseprisen i festivalen i 1973. Programmet gikk i reprise på NRK 1 i 2013, og flere av sketsjene er å finne i DVD-ene Bare Trond, Bare Trond 2 og Jon Skolmens beste. Åpningsvignetten til programmet var en parodi på Familien Ashton-vignetten.
MetaFilter

MetaFilter er en community blog hvis formål er å dele links og diskutere innhold som brukerne har oppdaget på internett.
Hjemmesiden ble grunnlagt av Matthew Haughey i 1999. Haughey skrev selv koden til nettsiden ved hjelp av programvaren Macromedia ColdFusion og Microsoft SQL Server.
I starten var medlemskap av siden gratis, men på grunn av den voksende andelen medlemmer ble det ofte lukket ned for nye innmeldinger. Den 18. november 2004 gjenåpnet Haughey for innmeldinger, men nå med et engangsgebyr på $5 USD for å unngå opprettelser av personer som aldri kom tilbake til siden.
Time Magazine plasserte i 2009 MetaFilter på deres liste over de 50 beste hjemmesider.

Undersøkelser

Medlemmer av siden har flere ganger arbeidet tett sammen for å oppklare bedrag og svindel. I mai 2001 spilte MetaFilter en sentral rolle i avdekkningen av svindelnummeret med den fiktive Kaycee Nicole, som bestod i at en kvinne fra Kansas hadde opprettet en falsk profil for sin angivelige kreftsyke og døende datter.
Crosby (Nord-Dakota)

Norsk-amerikanere

64.7% av befolkningen i fylket er norskamerikanere, noe som er den største prosentandelen i et fylke i hele USA. I området hvor Crosby ligger (i fylket og nabofylkene) er en stor andel av befolkningen norskamerikanere.
Torpedo (bil)

Torpedo-karosseri var en type bilkarosseri som ble  brukt fra begynnelsen av det tjuende århundre til midten av 1930-tallet. Det falt ut av bruk  under andre verdenskrig, og utseendet ble modernisert i det som nå kalles en "hardtop".
Navnet ble introdusert i 1908, da den belgiske bilforhandleren kaptein Theo Masui en London-basert importør av franske gregoirebiler med en strømlinjeformet kropp Som han kallte "Torpedo".  Denne designen utviklet seg til sin endelige form, og ble en fellesbetegnelse når panseret linje lå på nivå med bilens midtlinje, noe som resulterer i en rett linje fra foran akter.
Torpedo-karosseri fantes vanligvis på fire- eller femseters biler. Det var en åpen tourer med avtagbar eller nedfelbart tak og lave sidepaneler og dører, men ingen B-pilarer; den eneste søyler som var tilstede, var de som støtter frontruten.
Lignende stiler kalles phaeton og baquet.
Navnet er også brukt for lastebiler med et panser.
Åsvatnet

Litt om området

Utsiktsvegen på Leite, som er en del av Barkastølvegen, ender ved Åsvatnet. I tillegg til Barkafjellet, ligger fjell som Åsen, Hamrane, Ranibba og Kjortåsen i området rundt tjernet. Fjellsåna renner fra Åsvatnet og munner ut ved Norlys i Botnefjorden.
Husmødrenes favoritter

Husmødrenes favoritter er det tredje albumet til gruppen De Syngende Husmødre, og kom i salg våren 1980. Albumet lå bare to uker på VG-lista, med 16.-plass som høyeste plassering, men platen har likevel solgt 50 000 eksemplarer i dag. De Syngende Husmødrene fulgte samme lest med gode gamle slagere og skillingsviser, som «Fly lille fugl», «Sangen fra fyret» og «Nidelven». Også på denne platen trakterte de instrumenter og sto for arrangementene selv. På platecoveret hadde De Syngende Husmødre dandert seg i flotte hatter, som også skulle illustrere at det var ikke bare visevalget som var «Husmødrenes favoritter».
Imzy

Historie

Produktsjef Dan McComas forlot Reddit i juli 2015 etter uenighet om hvordan nettstedet skulle drives. Dette skjedde under et opprør av brukere som var involvert i de nedlagte subredits-tjenestene «Spør Meg Noe» («Ask Me Anything»). I august 2015 gikk deretter McComas kone, Jessica Moreno, av som leder for nettsamfunnet hos Reddit. Det gjorde henne til den fjerde ledende kvinnelige ansatte som forlot selskapet i august. Moreno hevdet at en Recodeartikkel insinuerte en forbindelse med de tre andre avgangene, og sa at hun sluttet av familieårsaker. Hun har senere uttalt at trusler om voldtekt og drap ble en del av hennes erfaringer med å jobbe for Reddit. Andre grunnleggerne av Imzy er sitert på ulempene med å jobbe i San Francisco og at dette var en motivasjonen for å starte en ny virksomhet.
Det følgende året skapte McComas, Moreno og de andre grunnlaget for Imzy i Salt Lake City. Ved lanseringen ble det reist $3 millioner kroner fra Charles River Ventures og O’Reilly AlphaTech Ventures. Navnet ble valgt som et morsomt og lett-søkt ord.

Forretningsmodell

Imzy integrerer et system hvor brukere tipser hverandre og tar en prosentandel av hver transaksjon. Selskapet har besluttet å unngå annonser, og McComas uttalte "du blir med på dette spillet om å selge en viss type annonser, og deretter må du skape nok trafikk i nettsamfunnene. Dette er i direkte konflikt med å skape sunne nettsamfunn."
McComas har også uttrykt et ønske om å skape en positiv atmosfære gjennom mekanismer på nettstedet snarere enn direkte intervensjon. Som en del av dette godtar grupper inne på Imzy kun innlegg fra personer som allerede abonnerer på deres innhold. Imzy har brukernavn innen hvert fellesskap i motsetning til brukernavn som gjelder hele nettstedet, for derigjennom å gjøre kontonavn mindre følsomt for misbruk. Moreno har uttalt at noen kontoer hos Imzy tilhører folk som er kjent for å bryte regler inne på Reddit. Hun har uttalt at de opptrer på en bedre og mer gjennomtenkt måte på Imzy, og knyttet dette til en kultur som belønner en annen type diskurs. I juni 2016 sa Gina Bianchini at hun var pessimistisk til hvorvidt Imzy ville bli mer enn en nisje-plattform.
I november 2016 fortalte Dan McComas Emily Chang at president-elect Donald Trump ville blitt utestengt fra Imzy nokså raskt, gitt hans målrettede trakassering på Twitter.
Tsjads departementer

Tsjads regioner er inndelt i 50 departementer. Departementene er listet opp under, etter region:
Villingili (Addu)

Villingili er ei resortøy som er en del av den maldiviske atollen Addu, som ligger sør i landet. På øya befinner Maldivenes høyeste punkt seg, en liten høyde uten navn på 2,4 meter over havet. Dette er det laveste høyeste punktet i noe land i verden.
Øya var lenge ubebodd, men i 2005 fikk det hongkong-kinesiske selskapet Shangri-La Hotels and Resorts oppgaven med å oppføre den første luksusresorten på øya. Den sto ferdig i 2009.
Omar Gooding

Bakgrunn

Gooding ble født i The Bronx i New York City. Faren hans Cuba Gooding er også skuespiller slik som hans bror, Cuba Gooding jr., som blant annet har spilt i MacGyver.

Personlig liv

Gooding ble i 1995 arrestert for pistolbesittelse. Han ble da sittende inne i 18 måneder. Han spilte rollen som Sweet Pea i filmen Baby Boy (2001). Skuespilleren Angell Conwell spilte kjæresten hans, Kim. Da filmingen av Baby Boy var ferdig, ble de samboere. Han har en pitbull som heter «Xeena».
Hometown Glory

Bakgrunn

Adele skrev sangen 10 minutter etter at moren hennes prøvde å overtale henne til å forlate hjembyen West Norwood i London for universitetet.

Musikkvideo

Den brukte musikkvideoen for «Hometown Glory» ble lastet opp 24. oktober 2009 på YouTube. Videoen viser Adele som sitter å synger, mens forskjellige bakgrunner og plakater beveger seg i bakgrunnen.

Media-bruk og live-fremføringer

Sangen har blitt brukt i serier som Skins, One Tree Hill og Grey's Anatomy. Ellers har den også blitt brukt i en rekke talentshow og i drama-filmen The Other Woman fra 2009.
Adele brukte «Hometown Glory» som første sang når hun laget rekkefølgen for Adele Live. Hun bruker også sangen først i Live at the Royal Albert Hall og iTunes Festival: London 2011.
Mehamn

Historie

Mehamn fikk sin første faste bosetting i 1819, da to-tre familier flyttet dit.
Havna i Mehamn har de siste årene blitt betydelig oppgradert ved bygging av en Molo på 100 meter i indre havn( 2012) og en Molo på 60 meter i ytre havn(2018), noe som har ført til bedre liggeforhold for fiskeflåten og andre båter.

Hvalfangst

Svend Foyn etablerte hvalfangststasjon i Mehamn. Bygningen ble reist 1884-1885, satt i bruk tidlig vår 1885 og ble den største stasjonen i Finmarkens amt. Etter Foyns bortgang i 1894 ble hvalfangstasjonen drevet av Foyns hvalfangstfirma. Svend Foyn etablerte også Svend-Foyn-kappellet i Mehamn i begynnelsen av 1887.
3. juni 1903 måtte militære styrker kalles ut da om lag 1 500 fiskere angrep hvalfangststasjonen i Mehamn for å redde levebrødet sitt. Dette var kulminasjonen av den såkalte hvalstriden. Torskefisket hadde sviktet, og fiskerne mente dette skyldtes mangel på hval som kunne jage torskestimene mot land.
I andre verdenskrig under ble befolkningen tvangsevakuert og stedet  brent den 6. november 1944.
Archon

Utseende

Sommerfugler i slekten Archon mangler stjerten på bakvingen, slik som hos de fleste andre svalestjerter.
De er middelsstore (men små til svalestjerter å være), lystfargede sommerfugler med avrundede vinger. Antennene er ganske korte, rundt en tredjedel av forvingens lengde. Kroppen og bakvingens innerkant er sterkt hårete. Forvingen har kremhvit grunnfarge, med to store, svarte flekker langs forkanten, ellers med mange diffuse, grå tverrflekker, noen ganger også med noen små, røde flekker. Bakvingen er gulaktig med grå ytterkant, langs kanten med runder eller halvmåneformede, røde flekker.
Eggene er skarpt grønne, larvene svarte med røde flekker.

Levevis

I likhet med mange andre svalestjerter har disse artene larver som lever på planter i holurtfamilien (Aristolochiaceae). De lever sammen i små grupper når de er små, siden omgir de seg med et "telt" av silke.
Dette er uvanlig for svalestjerter, som har larver som vanligvis er godt beskyttet av giftstoffer og sterke varselfarger.

Utbredelse

Slekten er hovedsakelig utbredt i Lilleasia og Midtøsten, øst til Iran, men forekommer også i det sørøstligste Europa.
Tabu

Tabu er et kraftig forbud mot en bestemt handling bygd på troen eller forestillingen om at en slik oppførsel enten er for hellig eller forbannet for vanlige mennesker eller enkeltindivider, under trusselen om en overnaturlig, guddommelig straff. Slike forbud er til stede i bortimot alle samfunn. Ordet har blitt noe utvidet innenfor samfunnsvitenskapen til å inkludere sterke forbud knyttet til alle menneskelige områder hvor skikker, sedvane og aktiviteter er hellige eller forbudte basert på moralsk bedømmelse eller religiøse forestillinger. Å «bryte et tabu» er vanligvis betraktet som upassende for samfunnet som helhet, ikke utelukkende for deler av en kultur. Noen tabuer er støttet av lov, andre ikke. I dagligspråket har tabu også betydningen «det vi ikke snakker om», eksempelvis vold mot ektefelle, alkoholisme, seksuelle vaner og lignende, enten for å vise hensyn eller for ikke skape dårlig stemning, eller av andre årsaker.
Når en aktivitet eller sedvane klassifiseres som tabu, blir den ofte forbudt og overtredelse er gjort kriminell. Visse tabuer eller sedvaner forbys ved religiøs lov eller rettsregel, og overtredelser kan da straffes i domstol. Andre tabubrudd resulterer bare i skam og sosiale sanksjoner.
Cnetispa

Utseende

Små (ca. 4 millimeter), avlange, mørke bladbiller, gjerne med noe metallisk glans, beina rødgule. Hodet er nokså lite, antennene kraftige, holdes gjerne samlet og framoverrettet. Pronotum er trapesformet, kraftig punktert. Antennene består av 9 ledd og er spoleformede. Dekkvingene er jevnbrede og har 8 punktstriper, stripene er ordnet parvis, med fine lengderibber mellom hvert par. Dekkvingene har en utoverrettet tann på hvert bakhjørne.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Arten lever på planter i kurvplantefamilien og erteblomstfamilien.

Utbredelse

Slekten er kjent fra Panama og det sørlige Sør-Amerika (Brasil, Paraguay, Argentina).
News on Sunday

News on Sunday var en venstreorientert britisk tabloidavis Den ble lansert i april 1987 og gikk inn i november 1987. Avisen ble grunnlagt på et tidspunkt da britisk venstreside var praktisk talt uten representasjon blant de større nasjonale avisene.

Bakgrunn

Grunnleggerne av avisen var tidligere medlemmer av den venstreorienterte gruppen Big Blame. De fant ut at en venstreorientert massepublikasjon i form av en tabloid søndagsavis var en mulighet. Ideen kom opprinnelig fra Benjamin Lowe. Lederne var John Pilger som redaktør og Alan Hayling, men Pilger gav seg før avisen startet. Bestemmelse om å ha hovedkvarteret i Manchester ble krisert siden det befant seg unna sentrum for nasjonal politisk aktivitet. Avisen gav kontrollerende makt til et kollektiv av arbeidere og avisen mottok 6,5 millioner pund fra fagforeninger og lokale pensjonsfond som tilhørte Labour. Keith Sutton ble utnevnt til redaktør.

Avisens redaksjonelle linje

Avisen målbar sosialistiske idealer og var internasjonalistisk i sitt fokus. Den støttet prinsippen om selvbestemmelse for alle nasjoner og betraktet det britiske samfunn som basert på «den ulike besittelse av rikdom, fremgang og makt». Avisen slo fast at grunnen til uroen i Nord-Irland var «den britiske tilstedeværelsen der». Den støttet fagforeninger når de streiket og var «motstandere av dyremishandling».
Badminton under Asialekene 1982

Badminton under Asialekene 1982. Badminton var en av flere sporter under de niende Asialekene som ble arrangert i Delhi i India i perioden 19. til 4. desember 1982. Det var sjette gangen badminton var med på programmet i Asialekene. Det ble spilt single, double og lagkonkurranse for både damer og menn, og en mixeddobleturnering. Kina ble beste nasjon med fire gullmedaljer foran Indonesia med to.
Tandberg Eiendom

Tandberg Eiendom AS er et norsk eiendomsselskap med sine røtter i Asker sentrum. Firmaet er familiedrevet og eies 100 % av familien Tandberg. Selskapet eier, utvikler og forvalter eiendom som omfatter handel, kontor, lager, bolig og parkering.
Selskapet ble etablert i slutten av 1970-årene da Ingunn Tandberg startet import av tekstiler fra Østen og kleskjeden Madam Blue vokste frem. På det meste besto kjeden av 18 butikker i Østlandsområdet og hadde over 100 ansatte. Selskapet drev også som grossist under morsselskapet Blue Dress og designet selv majoriteten av kleskolleksjonen. Overskudd fra Madam Blue / Blue Dress ble fortløpende, fra midten av 1980 årene, investert i bygårder og forretningslokaler i Oslo og etter hvert i Asker. Slik vokste Tandberg Eiendom frem til det suksessfulle selskapet det er i dag. ​ Tandberg Eiendom har to avdelinger, en plassert i Asker og en i Oslo. Selskapet har en eiendomsportefølje på rundt 100 000 kvm BTA.
St Cuthberts evangelium

St Cuthberts evangelium, også kjent som Stonyhurst evangeliet eller St Cuthbert Johannesevangelium er en innbundet evangeliebok som inneholder Johannesevangeliet fra slutten på 600-tallet e.kr, skrevet på latin. Den ble plassert i graven til St. Cuthbert av Lindisfarne, Nordøst i England, sannsynligvis noen få år etter hans død i 687. Denne pent dekorert skinninnbinding er den tidligste kjente vestlige bokbinding som har overlevd, og både de 94 vellum-arkene og bokinnbindingen er fremdeles i fremragende stand med tanke på bokens alder. Selv om man lenge antok at dette var Cuthbert personlige utgave av evangeliet, som det finnes tidlige referanser til, og den ble regnest som en av relikvie av den hellige Cuthbert, er boken nå antatt å stamme fra kort tid etter Cuthbert død. Det var nok en gave fra Monkwearmouth-Jarrow klosteret, hvor det ble skrevet, og ment for å bli plassert i St Cuthbert kiste da hans levninger ble plassert bak alteret på Lindisfarne i 698.
Det er antatt at den forble i kisten gjennom dens lange reise etter 875, da den ble flyttet fra Lindisfarne i frykt for vikinginvasjonene, og endte opp i Durhamkatedralen. Boken ble funnet inne i kisten og fjernet i 1104 da relikviene av Cuthbert ble flyttet innenfor katedralen. Den ble utstilt der sammen med andre relikvier, og viktige besøkende skal ha fått lov til å bære boken i en skinnpose rundt halsen. Det antas at evangeliet etter oppløsningen av klostrene i England av Henrik den VIII mellom 1536 og 1541 gikk over til private samlere. Det ble til slutt gitt til Stonyhurst College, jesuittenes skole i Lancashire.
Fra 1979 var det på et langsiktig lån fra den britiske jesuittprovinsen til British Library, katalogisert som lån 74. Den 14. juli 2011 lansert British Library en innsamlingsaksjon for å kjøpe boken for £ 9 millioner (US $ 14.3M), og den 17. april 2012 annonserte man at kjøpet hadde blitt gjennomført, og boken nå er British Library Additional MS 89000. Det britiske nasjonalbiblioteket planlegger å vise evangeliet i både i London og Durham, over like lang tid på begge steder. De beskrev dette manuskriptet som den «tidligste bevarte og intakt europeiske bok og en av verdens mest betydningsfulle bøker».
Med en sidestørrelse på bare 138 ganger 92 millimeter er St Cuthberts evangelium en av de minste overlevende angelsaksiske manuskripter. Den hovedsakelig udekorerte teksten er Johannesevangeliet på latin, skrevet på en måte som har blitt ansett som en modell for elegant enkelhet.
Chen Xitong

Biografi

Chang Xitong ble uteksaminert fra Pekinguniversitetet. Han hadde tette bånd til Deng Xiaoping og hans familie, og var i en periode ansett som en mulig fremtidig etterfølger av Deng Xiaoping som Folkerepublikken Kinas leder. 
Chen Xitong var borgermester i Beijing under protestene på Den himmelske freds plass i 1989. Han gikk ut med et sterkt forsvar av bruken av makt for å få slutt på protestene, og var den som formelt erklærte unntakstilstand i Beijing under hendelsene som endte med at hæren rykket inn og drepte hundrevis av studenter. Senere, i en bok fra mai 2012 (offentliggjort i Hongkong) med intervjuer med Chen, sa han at han var lei seg for begivenhetene i 1989 og at ingen skulle ha blitt drept under aksjonen mot demonstrantene. Hans datidige støtte til aksjonen var bare en høytlesning av et manuskript som han var blitt gitt fra mektigere partifolk. «Jeg tror at sannheten om 1989-hendelsen en dag vil komme for en dag», sa han.
Han var en gang en rival av Jiang Zemin, men ble felt i 1995 under en antikorrupsjonskampanje anført av  Jiangs Shanghaiklikk. Klikkmedlemmene Zeng Qinghong og Jia Qinglin spilte nøkkelroller i den kampanje som etterhvert førte til at Chen ble arrestert.
Noen kinakjennere betrakter Chens fall som del av den politiske drakamp mellom Chen og Jiang, ettersom det senere ble kjent at det beløpet som Chen underslo var på fem millioner yuan. Det var betraktelig lavere enn andre underslag som kom for en dag på samme tid, der de skyldige kom fullstendig helskinnet fra antikorrupsjonskampanjens funn. På den annen side var folk flest i Beijing tilfreds med Chens fall, men da på grunn av hans rolle under massakeren i 1989. I etterkant av korrupsjonsanklagene begikk Chens viseborgermester, Wang Baosen, selvmord. I 1998 ble Chen Xitong dømt til 16 års fengsel for korrupsjon og embedsforsømmelser. Han har senere betegnet dommen mot seg som et stort justismord. Han sønn Chen Xiaotong ble også dømt.
Chen ble løslatt før tiden i 2006, offisielt av helsegrunner. 
Romanen The Wrath of God -- the Anti-Corruption Bureau in Action (天怒 -- 反貪局在行動; pinyin: Tiān nú--Fǎntãnjú zài Xíngdòng) fra 1996, og som raskt ble forbudt i Kina, er en fiksjonalisert fremstilling av Chen Xitong-saken skrevet fra en etterforskers synsvinkel. Boktittelen kan også oversettes «Himmelens hevn».
Disseminert intravaskulær koagulasjon

Generelt

Generell eller lokal aktivering av koagulasjonssystemet fører til økt forbruk av blodplater, koagulasjonsfaktorer og -inhibitorer. Er forbruket større enn produksjonen, faller konsentrasjonen av blodplater og koagulasjonsfaktorer (ukompensert DIC) og resulterer i defekt hemostase. Ved mindre grad av aktivering holder produksjonen tritt med et økt forbruk (kompensert DIC). Aktiveringen fører til dannelse av trombin som omdanner fibrinogen til fibrin, aggregerer blodplater og aktiverer faktorene V og VIII. Økt trombindannelse fører til økt forbruk og lav plasmakonsentrasjon av antitrombin og protein C. Intravasal fibrinavleiring aktiverer fibrinolysen lokalt, plasmin nedbryter fibrin til fibrindegraderingsprodukter (D-dimer). Tilstander som fører til DIC, aktiverer ofte samtidig det fibrinolytiske system (generell fibrinolyse), kininogen-kininsystemet og komplementsystemet (patologisk plasmaproteolyse).